ПРАВИЛНИК
ЗА ОРГАНИЗАЦИЯТА И ДЕЙНОСТТА НА ОБЩИНСКИ
ФОНД „КУЛТУРА“   НА ОБЩИНА САНДАНСКИ

Приет с Решение №225 от 15.10.2025 г. на Общински съвет- Сандански

I.ОБЩИ ПОЛОЖЕНИЯ

Чл. 1. Настоящият правилник урежда реда, условията и критериите за финансиране на проекти в областта на изкуството и културата чрез Фонд „Култура“ на Община Сандански.
Чл. 2. (1) Фонд „Култура“ се създава, реорганизира и прекратява с решение на Общински съвет.
(2) Средствата от Фонда се предоставят чрез конкурсен принцип, с цел насърчаване на културното развитие, художественото творчество и достъпа до култура на територията на общината.
Чл. 3. Фонда финансира безвъзмездно проекти на конкурсен принцип в
една или повече тематични области /приоритети/, съответстващи на целите на  Община Сандански .
Чл. 4.(1) Фонда подкрепя дейности, свързани със/с:
1. създаване, съхраняване и разпространение на произведения на изкуството и културата;
2. образователни и обучителни инициативи в областта на изкуството и културата;
3. научни изследвания, документални издания, публикации, анализи в областта на изкуството и културата;
4. въвеждане на експериментални форми на културна дейност;
5. промотиране на културен продукт;
6. промотиране на възможностите на община Сандански като културно средище;
7. проучване, опазване и популяризиране на културно-историческото наследство и създаване на интегриран туристически продукт;
8. културен обмен на национално и международно ниво;
9. стимулиране на любителското изкуство.

II.УСЛОВИЯ И РЕД ЗА ПРЕДОСТАВЯНЕ НА ФИНАНСОВИТЕ СРЕДСТВА

Чл. 5. Средствата за фонда се набират от бюджета на Община Сандански, определен с решението на Общински съвет – Сандански: 
1.средства, предоставени в изпълнение на целеви програми и проекти в областта на културата;
2. дарения, завещания и спонсорство от български и чуждестранни физически и юридически лица;
3. лихви по сметките на фонда;
4. други източници, определени с решение на общинския съвет Сандански.
Чл. 6. Финансовите средства се предоставят след провеждане на съответната конкурсна сесия, класиране на проектните предложения и сключен договор, в който  се регламентират  сроковете  и начина на плащане.
Чл.7. Проектите трябва да се реализират на територията на Община Сандански или да имат съществено значение за културния живот в общината.
Чл. 8. (1) Конкурсни сесии се обявяват не повече от три пъти в годината, със заповед на кмета на община Сандански, с която се определя начална и крайна дата за подаване на проектни предложения за всяка обявена сесия и съответните приоритети.
(2) Със заповед кметът на община Сандански има право да удължава срока за подаване на проектни предложения по обявената сесия.
Чл. 9. Конкурсните сесии се обявяват публично чрез медиите и на интернет страницата на Общината, не по-късно от 30 дни преди крайната дата за представяне на проектните предложения.
Чл. 10. В конкурсните сесии могат да кандидатстват:
1.  Юридически лица регистрирани по Закона за закрила и развитие на културата, Закона за юридическите лица с нестопанска цел, Закона за народните читалища, Закона за кооперациите и търговци по Търговския закон със седалище и адрес на управление на територията на община Сандански.
2. Юридически лица, създадени по Закона за народната просвета, Закон  за народните читалища и Закона за висшето образование, със седалище и адрес на управление на територията на община Сандански.
3. Артисти на свободна практика, със седалище и адрес на територията на община Сандански.
Чл. 11. (1) В конкурсните сесии не могат да участват кандидати, които:
1. са в ликвидация или са в производство по несъстоятелност;
2. не са изпълнили условия по предходно финансиране;
3. са подпомагани за същия проект или за част от него със средства от други източници на финансиране;
4. имат финансови задължения към държавата или Община Сандански, установени с влязъл в сила акт на компетентен орган или задължения към осигурителните фондове, освен ако компетентен орган е допуснал разсрочване на задълженията;
5. са осъдени с влязла в сила присъда за престъпление против собствеността, освен ако са реабилитирани;
6. са обект на конфликт на интереси.
(2) Изискването по ал. 1, т. 5 се отнасят за лицето/ата, представляващо/и кандидатстващата организация.
(3) При подаване на проектно предложение лицето/ата, представляващо/и кандидатстващата организация, удостоверява/т с декларация липсата на обстоятелствата по ал. 1, т.3
Чл. 12. Общинския фонд „Култура“  не финансира:
1. разходи, свързани с генериране на печалба;
2. Разходи по Закона за ДДС, в случай че кандидатстващата организация е регистрирана по ЗДДС и е упражнила правото си на данъчен кредит по ЗДДС;
3. индивидуални проекти за обучение и специализация в чужбина , стипендии;
4. организации, които не са отчели проектите, финансирани от предходни сесии, съгласно изискванията на  Фонда;
5. закупуване на дълготрайни материални активи, оборудване /освен  когато
закупуването им е необходимо за пряката реализация на дейностите и съответно не
надвишава 5% от преките разходи/и представителни разходи
6. данъци и такси извън пряко възникналите от дейностите по проекта;
7. банкови такси и разходи, свързани с гаранции и други подобни на тях, извън пряко възникналите от дейностите по проекта;
8. разходи, финансирани по други програми и/или инициативи на Община Сандански;
9. разходи, направени преди сключването на договора за реализацията на
проекта;
10. разходи за издръжка на офиси /ел. енергия, вода, телефон и др./.
Чл. 13. (1) След приключване на срока за поддаване на проектните предложения Кметът на Община Сандански назначава  пет членна Експертна комисия за оценка на постъпилите проекти.
           (2) Комисията е в състав:
1.	Председателя на ПК " Образование, наука, култура и вероизповедание“ към Общински съвет Сандански
2.	Двама представители на общинската администрация;
3.	Външен експерт в областта на културата в областта за която се кандидатства. 
4.	Представител на културна институция или читалище.
Чл. 14. Експертната комисията заседава:
1. не по-късно от 14 (четиринадесет) дни след крайния срок за подаване на
документите за обявената сесия при кворум не по-малко от 2/3 от общия състав на
комисията;
2. взема решения с обикновено мнозинство.
Чл.15.  Комисията съставя протокол, в който съдържа
1. Списък на всички постъпили проектни предложения
1. Оценките на членовете от комисията
1. Класираните и де класираните проектни предложения
Чл. 16. Проектите се оценяват по следните критерии:
1.	Културна значимост и оригиналност;
2.	Обществено въздействие и достъпност;
3.	Реалистичност на бюджета и устойчивост;
4.	Административен и организационен капацитет;
5.	Съответствие с приоритетите на общината.
Чл. 17. (1) Решенията на комисията се утвърждават със заповед на кмета.
(2) Кандидатите се уведомяват писмено за резултатите.

III.ДОКУМЕНТИ И НАЧИН НА КАНДИДАТСТВАНЕ
Чл. 18. Организационно-административното обслужване на Фонд „Култура“  се извършва от отдел „Образование, култура, спорт и социално дело“ на Община Сандански.
Чл. 19. Необходимите за кандидатстване документи се публикуват на интернет страницата на Община Сандански и включват, както следва:
1. Правилник за финансиране на проекти по Фонд „Култура“ към Община Сандански;
2. Формуляр за кандидатстване;
3. Формуляр за бюджет;
4. Таблица с критерии за оценка на проектите;
5. Проект на договор за съфинансиране;
6. Други.
Чл. 20. Кандидатстващите за финансиране организации представят следните
документи:
1. Формуляр за кандидатстване;
2. Формуляр за бюджет;
3. Автобиография на ръководителя на проекта;
4.Декларация за липса на двойно финансиране;
5.Копие от регистрацията по БУЛСТАТ на кандидата;
6.Копие от ДДС регистрацията на кандидата (ако е приложимо);
7.Декларация за авторско право(ако е приложимо)
Чл. 21. Документите за кандидатстване по чл. 21 се подават в деловодството на Община Сандански, окомплектовани в 1 оригинал и 1 копие на електронен носител /word и в excel ; бюджета на предложението в запечатан плик с четливо изписано име на кандидата и име на проектното предложение или изпратени на следния имейл oba_sandanski@abv.bg  и подписани с КЕП.

IV. ОТЧИТАНЕ НА ПРОЕКТИТЕ

Чл. 22. Текущото наблюдение и контролът по изпълнението на финансираните проекти се извършва от отдел „Образование, култура, спорт и социално дело“ на Община Сандански, а при необходимост и от други специалисти на общинската администрация.
Чл. 23. (1) Изпълнението на всеки един проект се отчита съгласно условията и срока на договора, в рамките на календарната година, за която се отнасят, чрез междинни финансови и съдържателни отчети за всеки транш (при етапно изпълнение на проекта) и окончателен  финансов и съдържателен отчет.
(2) Съдържателният отчет включва описание на протичането на проекта и постигнатите резултати, въз основа на заложените в проектното предложение цели, като включва описание на извършените дейности, настъпилите промени /ако има такива/ причините за тях и как са били преодолени, постигнатите резултати и индикатори за оценка изпълнението на проекта /посещаемост, обществен отзвук, медийно покритие и т.н./. Към писменото описание се прибавя и илюстративен материал /фотографии, видео, статии в медии и др./
(3) Финансовият отчет включва опис на направените разходи по пера, съгласно перата в бюджета на проектното предложение. Към описа се прилагат копия от всички разходни документи, заверени с „Вярно с оригинала“, печат и подпис на материално отговорното лице на организацията или физическото лице, подало проектното предложение.
Чл. 24. Отчетите по чл. 24 се разглеждат и одобряват от експертната комисия , назначена по чл.14.
Чл. 25. Експертната комисия изготвя протокол от заседанието си, който се утвърждава от кмета на Община Сандански.
Чл. 26. При непълно и некоректно отчитане на проекта, съгласно изискванията на чл. 24 от настоящия правилник, както и при неизпълнение на клаузи от сключения договор, приведените от Общината средства следва да бъдат възстановени с дължимите лихви.

V. ОРГАНИ НА УПРАВЛЕНИЕ

Чл. 27 (1) Органът на управление на общински фонд "Култура" е комисия утвърдена с решение на Общински съвет.
(2) Комисията се състои от постоянен състав от седем члена, включващ четирима представители от Общински съвет, двама представители от Общинска администрация и един външен експерт в областта на културата и временен състав, който се определя по необходимост, в зависимост от постъпилите предложения.
	Чл. 28. (1) Комисията ръководи дейността на общински фонд култура, като приема: 
1. Решения за провеждане на конкурса за финансиране на проекти;
2. Критерии и условия за отпускане на средства от фонда;
3. Изготвя годишен доклад за дейността на фонда, план сметка за приходите и разходите на фонда;
4. Изготвя годишен финансов отчет и го внася за приемане от Общински съвет;
5. Други решения свързани с управлението.
	(2) Заседанията са законосъобразни ако присъстват 50% от членовете на комисията. Решенията се вземат с обикновено мнозинство, повече от половина от общия брой на присъстващите.                          
            (3) За всяко заседание комисията изготвя протокол.

                                           VI.     ЗАКЛЮЧИТЕЛНИ РАЗПОРЕДБИ

Чл. 29. Изменения и допълнения в настоящия правилник се извършват от Общински съвет – Сандански.
[bookmark: _GoBack]Чл. 30. Настоящият правилник е приет с Решение № 225/ 15.10.2025 г.на общински съвет Сандански и  влиза в сила от датата на  влизане в сила на решението за приемането му  .
   



 ПРЕДСЕДАТЕЛ НА
                                                                           ОБЩИНСКИ СЪВЕТ:
                                                                                                 /ГЕОРГИ БАТЕВ/

